Enger

Enger oli Yhdysvalloissa vuosina 1909–1917 valmistettu auto. Nimeään kantavan autotehtaan perusti Frank J. Enger Ohion Cincinnatiin.

Engerin malleja olivat Enger B/C/D (1909, kaksisylinterinen moottori), Enger 40 (1910-1914, nelisylinterinen moottori, 40 hv eli 29 kW), Enger 6-50 (1915, kuusisylinterinen moottori), Enger Four (1916-1917, nelisylinterinen moottori, 36 hv eli 26,5 kW) ja Enger Twin Six (1916, 12-sylinterinen).

Vuonna 1916 esitelty Enger Twin Six oli Yhdysvaltain ensimmäisiä 12-sylinterisiä autoja. Auton erikoisuutena oli kuljettajan mahdollisuus sulkea yksi sylinteririvi käytöstä, jolloin moottorissa työskenteli vain kuusi sylinteriä. V-moottorissa on kaksi sylinteririviä, Engerin V12-moottorissa voitiin sulkea käytöstä toinen sylinteririvi katkaisemalla bensiinin syöttö ja venttiilien toiminta.

Lähteet 
Cars: Cars Collection, Suuri Tietokirja Autoista, osa 12, 1987

Aiheesta muualla 
 Automobile History, engines

Yhdysvaltalaiset automerkit
1900-vuosikymmenen autot
1910-luvun autot